Diari Oficial de la Generalitat Valenciana


Sumari del DOGV 7503, del 13-04-2015 (2015/3079)

Notificació del laude emès per la Junta Arbitral de Transports d'Alacant. Expedient número 076/14-A.
----------------------------------------------------------------------------------------------------

### Dades del document

Número de DOGV
:   7503

Data del DOGV
:   13-04-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/3079


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emès per la Junta Arbitral de Transports d'Alacant. Expedient número 076/14-A. [2015/3079]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transfrio Elda, SL, que s'ha dictat laude en l'expedient de referència i al no haver-se pogut notificar per desconegut, ignorat parador o absència, es fa a través de la present publicació als efectes legals oportuns. El contingut íntegre del laude és el que es ressenya a continuació:  
  
«Tribunal. President: Luis Felipe Suárez Jorcano. Vocal: Francisco Ortiz Gutiérrez, Secretària-vocal: Carolina Casal Asensio. Parts. Reclamant: A.T. La Espada, SL, representada per José María Vicente García. Reclamat: Transfrio Elda, SL, que no compareix a l'acte de la vista.  
Alacant, 5 de febrer de 2015, a les 09.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 076/14-A, es procedix a la celebració de la vista oral respecte de la reclamació següent: Impagament de ports. Incompareixença del demandat.  
  
Iniciada la vista oral el president procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 05.02.2015 per mitjà d'un escrit rebut el 08.01.2015 per un empleat segons queda acreditat amb l'avís de rebut expedit pel Servici de Correus i que consta en l'expedient.  
Concedida la paraula a la reclamant deixa basada la seua reclamació en els següents antecedents de fet:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va contractar amb la reclamada la realització d'un servici de transport internacional amb càrrega a Cocentaina (Espanya) i descàrrega a Sao Joao de Madeira (Portugal). El servici es va realitzar amb normalitat segons factura núm. 5892/2014 de 31.05.2014 per un import de 1.149,50 ?,  
Realitzades diverses gestions per al seu cobrament, este no s'ha realitzat, per la qual cosa s'interposa la present demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat de 1.149,50 - euros.  
Manifesta a més que la reclamada deu una altra factura núm. 5037/2014 per import de 1.452 - que va ser abonada per pagaré amb data venciment 09.11.2014, i que en cas que no siga pagada al seu venciment, la reclamació es veuria ampliada en esta quantitat.  
Al no haver mes al·legacions i havent sigut debatuda la demanda, es dóna per conclosa la vista.  
S'apliquen els següents fonaments jurídics:  
1. Quant a la competència territorial, referida als transports realitzats, diu l'art. 31.1 del CMR: Per a tots els litigis que puga donar lloc el transport regulat per este Conveni, el demandant podrà triar, fora de les jurisdiccions dels països contractants, designades de comú acord per les parts del contracte, les jurisdiccions del país en el territori del qual: a) El demandat té la seua residència habitual, el seu domicili principal o sucursal d'agència per mitjà de la qual ha sigut conclòs el contracte de transport i b) Està situat el lloc en què el transportista es va fer càrrec de la mercaderia o el lloc designat per a la seua entrega, i no podran triar-se més que estes jurisdiccions. En este mateix sentit assenyala la competència territorial de la Junta Arbitral en els articles 6 i 7.2 del Reglament de la LOTT (RD 1211/90) referida al transport nacional.  
  
2. La submissió, a més de vindre expressament pactada en el document CMR, ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 6.000.00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».   
3. Atesa l'absència del vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. En relació amb la factura 5037/2014 i a la incorporació del seu import a esta reclamació, com sol·licita el reclamant en l'expositiu tercer, cal apuntar el que disposa la Sentència del Tribunal Suprem de 20 de març de 2013 sobre la congruència de la petició: «entenent-se per pretensions processals les deduïdes en la pètita dels escrits fonamentals rectors del procés, i no en els raonaments o argumentacions que s'hi facen». Per consegüent, no pertoca pel que fa a esta reclamació.  
  
5. De les manifestacions realitzades en la vista es deduïx que, efectivament, el port que és reclamat en esta demanda i la factura del qual hi consta adjunta van ser realitzat, la qual cosa determina el dret al seu cobrament per part de la reclamant.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda, interposada per AT La Espada, SL, representada per José María Vicente García, contra Transfrio Elda, SL, ja que dels fets relatats, documents probatoris i declaracions efectuades s'establix, que havent-se realitzat el transport reclamat dins de les condicions contractuals convingudes ha de ser abonat el seu import.  
Per tot això Transfrio Elda, SL, haurà d'abonar a AT La Espada, SL, la quantitat de mil cent quaranta-nou amb cinquanta euros (1.149,50 - euros), mes els interessos meritats a partir de la interposició d'esta demanda (24.10.2014) i la liquidació dels quals s'efectuarà en el moment de l'execució del present laude.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència d'això, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de 1a Instància d'Alacant conforme establixen els articles 44 i 45 de la Llei 60/2003, de 23 de desembre, d'Arbitratge i 548 de la Llei 1/2000, de 7 de gener, d'Enjudiciament Civil..»  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 23 de març de 2015.- El president de la Junta Arbitral de Transports d'Alacant: Luis Felipe Suárez Jorcano.